കാട്ടാനക്കൂട്ടം നാട്ടിലിറങ്ങി കൃഷി നശിപ്പിച്ചു റാന്നി: കിഴക്കന് മേഖലയില് കാട്ടുമൃഗങ്ങള് കൂട്ടമായി നാട്ടിലേക്ക്. കര്ഷകരുടെ ജീവനും ജീവനോപാധികള്ക്കുംനേരെ ഭീഷണി ഉയര്ന്നിട്ടും നടപടി ഉണ്ടാകുന്നില്ല. വെച്ചൂച്ചിറ, നാറാണംമൂഴി, വടശേരിക്കര, പെരുനാട്, സീതത്തോട്, ചിറ്റാര് പഞ്ചായത്തുകളുടെ അതിര്ത്തി മേഖലകളില് കര്ഷകര് ഏറെ ഭീഷണിയിലാണ്. പരാതിപ്പെടുമ്ബോള് മാത്രം അനങ്ങുന്ന വനം വകുപ്പ് ഉദ്യോഗസ്ഥര്, തുടര് നടപടികളില്ലാതെ അനങ്ങാപ്പാറ നയം സ്വീകരിക്കുകയാണെന്ന് കര്ഷകര് ആരോപിച്ചു. കഴിഞ്ഞ രാത്രിയില് ശബരിമല വനമേഖലയയില് നിന്ന് പമ്ബാ നദി കടന്നെത്തിയ കാട്ടാനക്കൂട്ടം വെച്ചൂച്ചിറ പഞ്ചായത്തിലെ ജനവാസ മേഖലയില് കടന്നു കയറി വന് നാശനഷ്ടം വിതച്ചതാണ് അവസാന സംഭവം. നിരവധി കര്ഷകരുടെ വിളവെത്തിയ നൂറു കണക്കിന് കുലവാഴകള്, തെങ്ങിന് തൈകള്, മറ്റു ഫലവൃക്ഷങ്ങള് എന്നിവ നശിപ്പിക്കപ്പെട്ടു. കോവിഡ് മഹാമാരിയെത്തുടര്ന്ന് ജോലി നഷ്ടപ്പെട്ട് കൃഷിയിലേക്ക് തിരിഞ്ഞ മാത്യു ജോസഫ് കൊണ്ടൂരിന്റെ വിളവെടുക്കാന് പാകമായ നൂറു കണക്കിന് വാഴക്കുലകളാണ് നശിപ്പിക്കപ്പെട്ടത്. ഒപ്പം ജോസഫ് വടക്കേമുറി, അനീഷ് വടക്കേമുറി, സാബു കുറ്റിയില്, ആന്റണി ഞള്ളാനിയില് തുടങ്ങിയവരുടെ കൃഷിയിടങ്ങളും നശിപ്പിക്കപ്പെട്ടു. കോവിഡ് മൂലം വലയുന്ന സാധാരണ കര്ഷകര്ക്ക് ഇരുട്ടടിയായി മാറുകയാണ് വന്യമൃഗങ്ങളുടെ കടന്നുകയറ്റം. ജനവാസ മേഖലയില് സ്ഥിരമായി കടന്നു കയറി നാശം വിതയ്ക്കുന്ന കാട്ടുമൃഗങ്ങളുടെ ശല്യത്തില് നിന്നും രക്ഷപെടാന് അതിര്ത്തി മേഖലകളില് സോളാര് കമ്ബിവേലികള് നിര്മിച്ച് സംരക്ഷണം ഒരുക്കണമെന്നാണ് കര്ഷകരുടെ ആവശ്യം.